open-index/open-wikipedia-markdown huggingface dataset:
Βενέρα 4

Το ***Βενέρα 4*** (*Венера-4*), σχεδιασμένο επίσης ως **1V (V-67) s/n 310**, ήταν ερευνητικό όχημα του σοβιετικού προγράμματος Βενέρα για την εξερεύνηση της Αφροδίτης.

Το διαστημόπλοιο εκτοξεύτηκε στις 12 Ιουνίου 1967, και όχι μόνο έφτασε στην επιφάνεια της Αφροδίτης, αλλά σε αντίθεση με το Βενέρα 3, που είχε τελικά συντριβεί σ΄ αυτήν, το Βενέρα 4 προσεδαφίστηκε ομαλά. Το αυτόματο διαστημικό εργαστήριο που τέθηκε σε λειτουργία πάνω στην επιφάνεια της Αφροδίτης, συνέλεξε πολύτιμες πληροφορίες για τον πλανήτη. Μάλιστα, τα σήματα για τις πληροφορίες αυτές, έπειτα από αίτημα των Σοβιετικών, συλλέχθηκαν από το βρετανικό ραδιοτηλεσκόπιο του Τζόντρελ Μπανκ. Η ανάλυση των πληροφοριών αυτών απέδειξε ότι είναι αδύνατον η Αφροδίτη να φιλοξενεί κάποια μορφή ζωής.

## Παραπομπές


04
Κατηγορία:Διαστημικές αποστολές το 1967
Γεώργιος Β. Αλεξανδρής

Ο **Γεώργιος Αλεξανδρής**  (1926-) του Βασιλείου και της Παναγούλας, ήταν Έλληνας πολιτικός, ο οποίος χρημάτισε υφυπουργός το 1974.

Στην κυβέρνηση Ανδρουτσόπουλου από τις 30 Μαρτίου 1974 ως τις 24 Ιουλίου του ίδιου χρόνου, ήταν υφυπουργός παρά τω Πρωθυπουργώ.

## Παραπομπές


Κατηγορία:Έλληνες υφυπουργοί παρά τω Πρωθυπουργώ
Α
Ρογήρος Γ΄ της Σικελίας

Ο **Ρογήρος Γ' ** (1175 - 24 Δεκεμβρίου 1193) ήταν συμβασιλιάς, μαζί με τον πατέρα του, της Σικελίας (1192-1193) από τον Οίκο των Ωτβίλ. Ήταν ο πρωτότοκος υιός του Τανκρέδου βασιλιά της Σικελίας και της Σίβυλλας της Ατσέρα.

## Βιογραφία
Όταν ήταν νέος έγινε δούκας της Απουλίας και Καλαβρίας από τον πατέρα του, μάλλον από το 1198 όταν εκείνος έγινε βασιλιάς της Σικελίας (που περιελάμβανε και τη Ν. Ιταλία). Το 1192 ο πατέρας του τον έστεψε συμβασιλιά: φόλαρα που κόπηκαν στη Μεσίνα αναφέρουν τον Τανκρέδο και τον Ρογήρο Γ' ως βασιλείς. Απεβίωσε το επόμενο έτος και ο πατέρας του έστεψε αμέσως το νεότερο αδελφό τού Ρογήρου Γ', το Γουλιέλμο Γ' συμβασιλιά της Σικελίας το 1193. Ο ίδιος ο Τανκρέδος απεβίωσε το Φεβρουάριο του 1194. Η θεία του Τανκρέδου Κωνσταντία διεκδικούσε το βασίλειο και ο σύζυγός της Ερρίκος ΣΤ' βασιλιάς της Γερμανίας, μετά από εκστρατεία,  κατέλαβε το βασίλειο. Εισήλθε το Δεκέμβριο του 1194 στο Παλέρμο και στέφθηκε βασιλιάς.

## Οικογένεια
Το 1193 ο Ρογήρος Γ' νυμφεύθηκε την Ειρήνη Αγγελίνα, κόρη του Ισαακίου Β' Αγγέλου Αυτοκράτορα των Ρωμαίων. Το επόμενο έτος ο Ερρίκος ΣΤ' κατέλαβε το βασίλειο στο όνομα της συζύγου του Κωνσταντίας Ωτβίλ και πάντρεψε την Ειρήνη με τον αδελφό του Φίλιππο της Σουαβίας.

## Παραπομπές


Κατηγορία:Οίκος των Ωτβίλ
Κατηγορία:Βασιλείς της Σικελίας
Γεώργιος Γεωργακέλος

Ο **Γεώργιος Γεωργακέλος** (1913 - 2003), του Θεοδώρου, ήταν μέλος στις χουντικές κυβερνήσεις Κόλλια και Παπαδοπούλου. Στην κυβέρνηση Κόλλια ήταν υφυπουργός Εμπορίου από τις 26 Απριλίου 1967 ως τις 25 Αυγούστου 1971.. Επίσης, ήταν αναπληρωτής του υπουργού Εμπορίου
Παπαδημητρακόπουλου, τον Ιούνιο του 1968.

Το 1999 παρέστη στην κηδεία του Παπαδόπουλου.

Απεβίωσε σε ηλικία 90 ετών το 2003.

## Αναφορές


Κατηγορία:Έλληνες υφυπουργοί Εμπορίου
Γ
Γιάννης Κατσαφάδος

Ο **Γιάννης Κατσαφάδος** (9 Μαΐου 1935 - 2 Μαρτίου 2020) ήταν Έλληνας δικηγόρος και πολιτικός. Υπηρέτησε ως βουλευτής και ευρωβουλευτής.

## Πολιτική σταδιοδρομία
Γεννήθηκε στον Πειραιά και σπούδασε στη νομική σχολή του Πανεπιστημίου Αθηνών και στη Φιλοσοφική Σχολή του Παντείου Πανεπιστημίου.

Παντρεύτηκε τη Γιώτα Ζηλάκου και έχουν δύο γιους.

Εξελέγη βουλευτής Πειραιώς και Νήσων το 1974 και Α΄ Πειραιώς με τη Νέα Δημοκρατία το 1977 
Υπήρξε επίσης ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 ως τον Οκτώβριο του ίδιου χρόνου.

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Παντείου Πανεπιστημίου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Πειραιά
Κατηγορία:Βουλευτές Πειραιώς και Νήσων
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Περιοχή Σικόνγκε

Η **Περιοχή Σικόνγκε** (αγγλικά: *Sikonge District*, σουαχίλι: *Wilaya ya Sikonge*), είναι μία από τις επτά περιοχές στην Περιφέρεια Ταμπόρα *(Tabora Region)* της Τανζανίας. Η Περιοχή καταλαμβάνει έκταση 26.282,73 τ.χλμ. (10.147,82 mi²), εκ των οποίων τα 24.968,59 τ.χλμ. (9.640,43 mi²) είναι δάση και πάρκα αγρίων θηρίων. Στα βορεοδυτικά, συνορεύει με την Περιοχή Ουράμπο *(Urambo District)*, βόρεια με την Περιοχή Ουυούι *(Uyui District)*, ανατολικά με την Περιοχή Μανυόνι *(Manyoni District)* της Περιφέρειας Σινγκίντα *(Singida Region)*, στα νότια από την Περιοχή Τσούνυα *(Chunya District)* της Περιφέρειας Μπέυα *(Mbeya Region)*, νοτιοδυτικά με την Περιοχή Μλέλε *(Mlele District)* της Περιφέρειας Κατάβι *(Katavi Region)*.

Η διοικητική της έδρα είναι στην πόλη Σικόνγκε *(Sikonge)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Σικόνγκε** *(Sikonge District)*, ήταν 133.388 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Σικόνγκε *(Sikonge District)*, ήταν 179.883 άτομα.

## Ιστορία
Η Επαρχία Σικόνγκε *(Sikonge District)*, ανακοινώθηκε τον Ιούλιο του 1996, αλλά, επισήμως ξεκίνησε να λειτουργεί από το 1997. Προγενέστερα η Περιοχή, ήταν ο Τομέας Σικόνγκε *(Sikonge Division)* της Περιοχής Ταμπόρα *(Tabora District)*.

## Μεταφορές
Ο οδικός Κορμός T8 (ο οποίος είναι χωματόδρομος), από την Ταμπόρα προς την Μπέυα *(Mbeya)*, διαπερνά την περιοχή. Στο χωριό Ιπόλε *(Ipole)* ο χωμάτινος οδικός Κορμός T23, διακλαδίζεται στη Μπάντα *(Mpanda)*. 

Η Κεντρική Γραμμή σιδηροδρόμου της Τανζανίας - από το Νταρ ες Σαλαάμ προς την Κιγκόμα *(Kigoma)* - περνά μέσα από ένα μικρό τμήμα του βορείου τμήματος της περιοχής.

## Διοικητικές διαιρέσεις
Η Περιοχή Σικόνγκε *(Sikonge District)*, διαιρείται διοικητικά σε δυο Τομείς, τον Τομέα Σικόνγκε *(Sikonge Division)* και τον Τομέα Κιουέρε *(Kiwere Division)*.

Η Περιοχή Σικόνγκε *(Sikonge District)*, έχει μια εκλογική περιφέρεια την Εκλογική Περιφέρεια Σικόνγκε *(Sikonge Constituency)* και συνεπώς, έναν εκπρόσωπο στο Κοινοβούλιο.

### Τμήματα (2002)
Το 2002, η Περιοχή Σικόνγκε *(Sikonge District)*, αποτελείτο διοικητικά από 11 Τμήματα.

### Τμήματα (2012)
Από το 2012, η Περιοχή Σικόνγκε *(Sikonge District)*, διαιρείται διοικητικά σε 17 Τμήματα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Ταμπόρα
Κατηγορία:Επαρχίες της Τανζανίας
Να Τρανγκ

Το **Να Τρανγκ** (βιετναμεζικά *Nha Trang*) είναι πόλη και πρωτεύουσα της περιφέρειας Κχαν Χοά στο κεντρικό Βιετνάμ. Βρίσκεται στην όχθη της Θάλασσας της Νότιας Κίνας, στα 1280 χλμ. από το Ανόι και στα 439 χλμ. από την Χο Τσι Μιν. 
Κοντινότερο αεροδρόμιο είναι το Διεθνές αεροδρόμιο Καμ Ραν (Cam Ranh International Airport) που βρίσκεται στην πόλη Καμ Ραν.
thumb|center|950px|Κέντρο της πόλεως

## Παραπομπές


Κατηγορία:Πόλεις του Βιετνάμ
Πρωτάθλημα πετοσφαίρισης Α2 εθνικής κατηγορίας ανδρών 2015-2016

Το πρωτάθλημα βόλεϊ της Α2 κατηγορίας ανδρών για την περίοδο 2015−16 διεξήχθη με τη συμμετοχή 35 ομάδων χωρισμένες σε τρεις ομίλους.
Οι ομάδες Σ.Φ.Π. Χανίων, Πήγασος Νέου Κόσμου Αθηνών, Γ.Ε. Μεσολογίου, Ερμής Πατρών και Πιερικός Κατερίνης δεν δήλωσαν συμμετοχή στο πρωτάθλημα παρότι δεν υποβιβάστηκαν από την Α2 την περίοδο 2014-15.
Νέες ομάδες στο πρωτάθλημα ειναι:
* Α' Όμιλος: Πανιώνιος Γ.Σ.Σ., Α.Σ. Ιωνικός Ν. Φιλαδέλφειας, Ο.Φ.Η., Α.Ο. Μυτιλήνης, Α.Ο. Πολιτεία (από Β' Εθνική)
* Β' Όμιλος: Α.Ε.Κ. Αθηνών (από Βόλεϊλιγκ), Ηρακλής Χαλκίδας, Ε.Α. Πατρών, Α.Ο. Ακρίτας Καλαμάτας (από Β' Εθνική)
* Γ' Όμιλος: Μ.Ε.Ν.Τ. Θεσσαλονίκης (από Βόλεϊλιγκ), Νέστωρ Θεσσαλονίκης, Α.Ο. Σερρών, Α.Σ. Γιάννενα, και Ε.Α. Λάρισας (από Β' Εθνική)

Οι ομάδες Α.Ο. Πολιτεία, Κόροιβος, Αίας Ευόσμου, και Α.Σ. Γιάννενα, συμμετείχαν σε αγώνες διαβαθμησης (μπαράζ παραμονής), κατά τους οποίους ο Αίας Ευόσμου κέρδισε την παραμονή του στην Α2.

Οι δύο πρώτες ομάδες κάθε ομίλου συμμετείχαν στα μπαράζ ανόδου, όπου η Κύζικος Νέας Περάμου και ο Ηρακλής Χαλκίδας κέρδισαν την την άνοδο στη Βόλεϊλιγκ της περιόδου 2016-17.

## Α'  Όμιλος

 Οι Πανιώνιος, Ιωνικός, Πανελλήνιος και ΑΟ Πολιτεία έχουν από -3 βαθμούς.

## B'  Όμιλος

 Ο Απόλλων Σμύρνης έχει -3 βαθμούς.

## Γ' Όμιλος

## Μπαράζ παραμονής
Οι αγωνες διεξηχθησαν στο Χαλκιοπούλειο Γυμναστήριο της Λαμίας.  Συμμετειχαν οι ομάδες Α.Ο. Πολιτεία, Κόροιβος Αμαλιάδας, Αίας Ευόσμου και Α.Σ. Γιάννενα, που αγωνίστηκαν μεταξύ τους σε μονούς αγώνες. Ο Αίας Ευόσμου κέρδισε την παραμονή του στην Α2 ενώ οι υπόλοιπες ομάδες υποβιβάστηκαν στη Β΄ Εθνική Κατηγορία.

**Αποτελέσματα**

**Βαθμολογία


== Μπαράζ ανόδου ==
Στα μπαράζ ανόδου μετείχαν οι δύο πρώτες ομάδες κάθε ομίλου και έγιναν σε δύο φάσεις. Η πρώτη διεξήχθη στο Κλειστό Γυμναστήριο [[Κάνηθος Εύβοιας|Κανήθου]] [[Χαλκίδα]]ς "Τάσος Καμπούρης" και η δεύτερη στο Γυμναστήριο της [[Νέα Ιωνία Μαγνησίας|Νέας Ιωνίας Μαγνησίας]].

=== Α' φάση ===
Κλειστό Γυμναστήριο [[Κάνηθος Εύβοιας|Κανήθου]] [[Χαλκίδα]]ς "Τάσος Καμπούρης"

Στην πρώτη φάση αγωνίστηκαν μεταξύ τους σε μονούς αγώνες, οι ομάδες που κατέλαβαν τη δεύτερη θέση σε κάθε όμιλο. Η πρώτη ομάδα προκρίθηκε στη δεύτερη φάση, όπου βρέθηκαν απευθείας οι πρώτες των ομίλων.

**Αποτελέσματα

**Βαθμολογία


=== Β' φάση ===
Κλειστο Γυμναστήριο [[Νέα Ιωνία Μαγνησίας|Νέας Ιωνίας Μαγνησίας]]

Στη δεύτερη φάση μετείχαν οι πρώτες των ομίλων και η ομάδα που προκρίθηκε από την πρώτη φάση.  Οι ομάδες αγωνίστηκαν μεταξύ τους πάλι σε μονούς αγώνες. Οι δύο πρώτες κέρδισαν την άνoδο στην Α1 κατηγορία.

**Αποτελέσματα**


**Βαθμολογία

## Εξωτερικοί σύνδεσμοι - Πηγές
*Βαθμολογία Α' ομίλου Επίσημος ιστότοπος της ΕΟΠΕ
*Βαθμολογία Β' ομίλου Επίσημος ιστότοπος της ΕΟΠΕ
*Βαθμολογία Γ' ομίλου Επίσημος ιστότοπος της ΕΟΠΕ
*Μπαράζ παραμονής www.greekvolley.com
*Α΄ Φάση Ανόδου Επίσημος ιστότοπος της ΕΟΠΕ
*Β΄ Φάση Ανόδου  www.volleynews.gr
*Β΄ Φάση Ανόδου https://web.archive.org/web/20090710203615/http://www.volleyleague.gr/
*Ειδήσεις για τα μπαράζ της Α2 www.thrakisports.gr


2015 2016
Κατηγορία:Πετοσφαίριση το 2015
Κατηγορία:Πετοσφαίριση το 2016
Μποχοτνίτσα

Η **Μποχότνιτσα** (πολωνικά: *Bochotnica*) είναι χωριό στα νοτιοανατολικά της Πολωνίας, μεταξύ Λούμπλιν και Πουλάβι. Βρίσκεται δίπλα στο Καζίμεζ Ντόλνι, στην όχθη του Βιστούλα. Έχει πληθυσμό 1.500 κατοίκους.

Δίπλα στο χωριό βρίσκονται τα ερείπια κάστρου του XIV αιώνα. Σύμφωνα με τις τοπικές παραδόσεις το κάστρο χτίστηκε από τον Καζιμίρ Γ'. Κοντά στο κάστρο βρίσκεται φάρος ο οποίος χτίστηκε τον XIII αιώνα.

thumb|left|300px|Ερείπια του κάστρου

Κατηγορία:Χωριά της Πολωνίας
Θεόδωρος Παλαιολόγος

Ο **Θεόδωρος Παλαιολόγος** (1560;-1636) ήταν Έλληνας μισθοφόρος. 
## Βίος
Ο Θεόδωρος Παλαιολόγος γεννήθηκε γύρω στα 1560. Προερχόταν από έναν από τους πολλούς Παλαιολόγους, οι οποίοι εγκαταστάθηκαν στο Πέζαρο της βόρειας Ιταλίας κατά τον 15ο και 16ο αιώνα. Ήταν ανιψιός δύο αρχόντων του Πέζαρο, του Λεωνίδα και του Σκιπιώνη Παλαιολόγου. Και οι τρεις τους καταδικάστηκαν για κάποια υποτιθέμενη δολοφονία. Ο Θεόδωρος εξορίστηκε από την Ιταλία και κατέφυγε στην Αγγλία. Εκεί βρήκε εργασία ως πληρωμένος δολοφόνος και στρατιώτης στην υπηρεσία του Κόμη του Λίνκολν. Μεταξύ 1609 και 1621 πολέμησε ως μισθοφόρος στην Ολλανδία και στη συνέχεια έζησε στο Πλήμουθ. Τελικά εγκαταστάθηκε στην έπαυλη Κλίφτον στο Λάντοφ της Κορνουάλης.

## Ο τάφος του
Βρίσκεται στον ενοριακό ναό του Λάντολφ, κοντά στο Πλίμουθ της Κορνουάλης. Η ημερομηνία της ταφής του δεν είναι ίδια στις πηγές: ο κατάλογος του ναού του Έξετερ έχει την 20η Οκτωβρίου 1636 και η επιγραφή στο ναό του Λάντοφ την 21η Ιανουαρίου. Το 1795 ο τάφος ανοίχτηκε κατά λάθος και αποκαλύφθηκε ένα δρύινο φέρετρο με ένα σώμα πολύ ψηλού άνδρα με μακρυά γενειάδα.
## Η οικογενεική του κατάσταση
Το 1600 νυμφεύθηκε την Μαρία, κόρη του Ουίλιαμ Μπωλς, από το Χάντλεϋ του Γιορκσάιρ. Το πρώτο του παιδί, ο Θεόδωρος, πέθανε βρέφος σε ηλικία δέκα εβδομάδων τον Σεπτέμβριο του 1601. Επίσης είχε αποκτήσει τρεις γιους και τρεις κόρες. Η μεγαλύτερη κόρη του, η **Δωροθέα**, παντρεύτηκε το 1656 τον Ουίλιαμ Άρουντελ του Κλύφτον από την Κορνουάλη. Στα γαμήλια κατάστιχα αναφέρεται ως *Paleologus de stripe imperatorum*. Επειδή ήταν τότε ηλικίας πενήντα ετών δεν φαίνεται να απέκτησε παιδί. Τάφηκε στο Λάντολφ στα 1681 και ο σύζυγός της στα 1684. Η **Μαρία**, η μικρότερη κόρη του Θεόδωρου, πιθανώς δεν παντρεύτηκε ποτέ, πέθανε το 1674 και η τρίτη κόρη πέθανε πιο νέα.
Από τους τρεις γιους του, ο **Ιωάνννης**-Θεόδωρος Παλαιολόγος γεννήθηκε το 1611 και τριάντα χρόνια μετά βρέθηκε στα νησιά Μπαρμπάντος. Ο μικρός **Θεόδωρος** γεννήθηκε το 1609 και έγινε λοχαγός του Αγγλικού στρατού. Πέθανε το 1644 και τάφηκε στο Αββαείο του Ουέστμίνστερ , όχι λόγω της αυτοκρατορικής καταγωγής του, αλλά επειδή πολέμησε με την πλευρά του Κοινοβουλίου κατά των Βασιλικών στον Εμφύλιο πόλεμο.
Ο Φερδινάνδος Παλαιολόγος γεννημένος περί το 1615 έγινε κι αυτός στρατιωτικός, αλλά μετανάστευσε στα Μπαρμπάντος πριν την έναρξη του Εμφυλίου πολέμου. Αυτός με τον αδελφό του Ιωάννη πήγαν εκεί για να βρουν συγγενείς της μητέρας τους Μαρίας Μπωλς.

## Παραπομπές


## Πηγές
*Donald M. Nicol, Ο αθάνατος Αυτοκράτορας. Η ζωή και ο θρύλος του Κωνσταντίνου ΙΑ' Παλαιολόγου, μτφρ. Δημήτρης Σταυρόπουλος, εκδ. Eurobooks, Αθήνα 2009.

Θεοδωρος Παλαιολογος
United Grocery Outlet

To **United Grocery Outlet**, κατέχων επίσης την επωνυμία **Bargain Barn Inc.** και **GO: Grocery Outlet**, είναι μια περιφερειακή αλυσίδα εκπτωτικών σούπερ μάρκετ με έδρα στην Αθήνα του Τενεσί. Πέραν των 24 καταστημάτων στο Τενεσί, το United Grocery Outlet έχει 9 καταστήματα στη Δυτική Βόρεια Καρολίνα και άλλα 9 καταστήματα στο Κεντάκι, τη Γεωργία και την Αλαμπάμα. Το United Grocery Outlet είναι η μεγαλύτερη αλυσίδα εκποίησης προϊόντων μπακαλικής στις Νοτιοανατολικές ΗΠΑ.

## Παραπομπές


Κατηγορία:Επιχειρήσεις των ΗΠΑ
Μάρτεϊν Γκέιρσον

Ο **Μάρτεϊν Γκέιρσον** (γεννημένος στις 11 Φεβρουαρίου 1951) είναι πρώην Ισλανδός ποδοσφαιριστής, ο οποίος σημείωσε συνολικά 67 διεθνείς συμμετοχές (άνω των 20 εκ των οποίων ως αρχηγός) με την εθνική ομάδα της χώρας μεταξύ του 1971 και του 1982, σημειώνοντας, παράλληλα, σύνολο 8 τερμάτων.

Στις ομάδες στις οποίες αγωνίστηκε περιλαμβάνεται και η Φραμ Ρέικιαβικ, με την οποία και πέτυχε τα νικητήρια τέρματα στους τελικούς του Κυπέλλου Ισλανδίας του 1973 και του 1979.

Διετέλεσε προπονητής της Φραμ Ρέικιαβικ από το 1994 έως το 1995.

## Διάφορα
* Ο γιος του, Πέτουρ Μάρτεϊνσον, υπήρξε, επίσης, επαγγελματίας ποδοσφαιριστής.
* Αυτό τον καιρό είναι υπεύθυνος τομέα του πυροσβεστικού σώματος του Ρέικιαβικ, ενώ η συνολική του καριέρα εντός της πυροσβεστικής υπερβαίνει τα 30 χρόνια.

## Παραπομπές


Κατηγορία:Ισλανδοί ποδοσφαιριστές
Κατηγορία:Ποδοσφαιριστές Εθνικής Ισλανδίας
Κατηγορία:Ποδοσφαιριστές Κνατσπιρνουφέλαγκιντ Φραμ
Κατηγορία:Ισλανδοί προπονητές ποδοσφαίρου
Κατηγορία:Προπονητές ποδοσφαίρου Κνατσπιρνουφέλαγκιντ Φραμ
Όλαφουρ Ίνγκι Σκούλασον

Ο **Όλαφουρ Ίνγκι Σκούλασον** (γεννημένος την 1 Απριλίου 1983) είναι Ισλανδός ποδοσφαιριστής, ο οποίος αγωνίζεται ως μέσος για λογαριασμό της τουρκικής Γκεντσλερμπιρλιγκί.

## Συλλογική Καριέρα
Ο Όλαφουρ γεννήθηκε στο Ρέικιαβικ της Ισλανδίας και, προτού αγωνιστεί για λογαριασμό της Άρσεναλ, αγωνίστηκε με τα χρώματα της ισλανδικής Φίλκιρ. Έπειτα από το πέρας της ποδοσφαιρικής σεζόν στην Ισλανδία, ο Όλαφουρ αναζήτησε τον επόμενο σταθμό της ποδοσφαιρικής καριέρας του, τον οποίο και βρήκε μεταγραφόμενος στην Άρσεναλ την 1 Ιουλίου 2001. Ο Όλαφουρ επέστρεψε ως δανεικός στην Φίλκιρ για ένα μέρος της σεζόν 2003, ενώ αναδείχτηκε ως ο κορυφαίος νεαρός ποδοσφαιριστής του ισλανδικού πρωταθλήματος για την σεζόν 2003.

Αγωνιζόμενος ως αμυντικός μέσος, πραγματοποίησε το επίσημο ντεμπούτο του με την Άρσεναλ στις 2 Δεκεμβρίου 2003, σε μια νίκη της ομάδας του με σκορ 5–1 επί των Γουλβερχάμπτον Γουόντερερς, εισερχόμενος ως αλλαγή στην θέση του Τζάστον Χόιτ, έπειτα από 55 λεπτά αγώνα. Ο Όλαφουρ έμεινε ελεύθερος συμβολαίου από την Άρσεναλ στις 28 Μαΐου 2005. Υπέγραψε στην Μπρέντφορντ στις 22 Ιουνίου 2005. Κατά την άφιξή του στην Μπρέντφορντ, η ιστοσελίδα του συλλόγου μετέφερε την παρακάτω δήλωσή του: "Θεωρώ την συγκεκριμένη μεταγραφή ως πολύ σημαντική για την καριέρα μου, ενώ το γεγονός πως ο προπονητής Μάρτιν Άλεν επιθυμούσε την απόκτησή μου για καιρό με τιμά ιδιαίτερα."

Κατά την δεύτερη αγωνιστική της σεζόν 2005/6, ο Όλαφουρ υπέστη τραυματισμό στους χιαστούς και τον έσω σύνδεσμο, ο οποίος προήλθε από σκληρό μαρκάρισμα του παίκτη της Τσέστερφιλντ, Ντέρεκ Νίβεν, ενώ παρέμεινε εκτός αγωνιστικής δράσης για το υπόλοιπο της σεζόν. Επέστρεψε στην αγωνιστική δράση στις αρχές της σεζόν 2006/7, ενώ σημάδευσε την επάνοδό του πετυχαίνοντας το νικητήριο τέρμα της επικράτησης της ομάδας του με σκορ 1–0 επί της Μπλάκπουλ, στην πρώτη αναμέτρηση της σεζόν. Υπέγραψε στην Χέλσινγκμποργκς ΙΦ στις 21 Φεβρουαρίου 2007. Έπειτα από τρεις επιτυχημένες σεζόν παρουσίας στην Χέλσινγκμποργκς, ο Όλαφουρ απέρριψε πρόταση επέκτασης του συμβολαίου του και υπέγραψε στην δανική ΣόντεργισκΕ στις 6 Δεκεμβρίου 2009.

## Διεθνής Καριέρα
Ο Όλαφουρ πραγματοποίησε την πρώτη του διεθνή συμμετοχή με την Ισλανδία σε φιλική αναμέτρηση με αντίπαλο το Μεξικό στις 20 Νοεμβρίου 2003, όπου και αγωνίστηκε ως αλλαγή, παίρνοντας την θέση του Βέιγκαρ Παλ Γκούναρσον. Έχει διατελέσει, επίσης, αρχηγός της ηλικιακής κατηγορίας U21 της Εθνικής Ισλανδίας.

## Παραπομπές


## Εξωτερικοί σύνδεσμοι
* Προφίλ από την Χέλσινγκμποργκς
* 
* 

Κατηγορία:Μέσοι ποδοσφαιριστές
Κατηγορία:Ισλανδοί ποδοσφαιριστές
Κατηγορία:Ποδοσφαιριστές Εθνικής Ισλανδίας
Κατηγορία:Ποδοσφαιριστές Φίλκιρ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Χέλσινγκμποργκς ΙΦ
Σκουλασον, Ολαφουρ Ινγκι
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στο Βέλγιο
Κονκόρδια

Το **Σαν Αντόνιο ντε Πάδουα ντε λα Κονκόρδια**, γνωστό ευρύτερα ως **Κονκόρδια**, είναι μια πόλη στα βορειοανατολικά της επαρχίας Έντρε Ρίος στην Περιφέρεια Μεσοποταμίας. Το 2010 είχε 152.282 κατοίκους.

Η Κονκόρδια βρίσκεται στη δυτική ακτή του ποταμού Ουρουγουάη, απέναντι από την πόλη Σάλτο της Ουρουγουάης. Οι δύο πόλεις ενώνονται οδικώς και σιδηροδρομικώς μέσω της γέφυρας Σάλτο Γκράντε.

Η πόλη είναι γνωστή για την παραγωγή εσπεριδοειδών. Το Εθνικό Πάρκο Ελ Παλμάρ, που φιλοξενεί τα ιδιαίτερα φοινικόδεντρα Γιαταΐ, βρίσκεται 60 χιλιόμετρα νότια της πόλης.

## Παραπομπές


Κατηγορία:Πόλεις της Αργεντινής
Χάνες Θορ Χάλντορσον

Ο **Χάνες Θορ Χάλντορσον** (γεννημένος στις 27 Απριλίου 1984) είναι Ισλανδός διεθνής ποδοσφαιριστής, ο οποίος αγωνίζεται ως τερματοφύλακας για λογαριασμό της Ράντερς ΦΚ.

## Συλλογική Καριέρα
Ο Χάνες αγωνίστηκε στην Ισλανδία με τα χρώματα των Λέικνιρ, Αφτουρέλντινγκ, Στγιάρναν, Φραμ και ΚΡ.

Στις 28 Μαρτίου 2012, ο Χάνες μεταγράφηκε στην νορβηγική ΣΚ Μπραν υπό την μορφή δανεικού για μικρό χρονικό διάστημα, ως αναπλήρωση του τραυματία βασικού τερματοφύλακα του συλλόγου, Πιότρ Λετσεγιέβσκι.

Τον Δεκέμβριο του 2013, ο Χάνες μεταγράφηκε στην νορβηγική Σάντνες Ουλφ, με την οποία και προπονείτο από τον Οκτώβριο του 2013, εν αναμονή της αναμέτρησης για τα προκριματικά πλέι-οφ του Παγκοσμίου Κυπέλλου του 2014 με αντίπαλο την Κροατία.

Στις 6 Ιουλίου 2015, η ομάδα της ολλανδικής Ερεντιβίζιε, ΝΕΚ ανακοίνωσε την απόκτηση του Χάνες, με τον παίκτη να βάζει την υπογραφή του σε συμβόλαιο διετούς διάρκειας.

## Διεθνής Καριέρα
Πραγματοποίησε το ντεμπούτο του ως διεθνής με τα χρώματα της Ισλανδίας το 2011, διατηρώντας την εστία του απαραβίαστη σε προκριματική αναμέτρηση για το Ευρωπαϊκό Πρωτάθλημα του 2012 με αντίπαλο την Κύπρο.

Ο Χάνες θεωρείται ως βασικός τερματοφύλακας της χώρας του, καθώς αγωνίστηκε και στις 12 αναμετρήσεις για τα προκριματικά του Παγκοσμίου Κυπέλλου του 2014 με την Ισλανδία.

Ο Χάνες συμπεριλήφθηκε στην αποστολή της Εθνική Ισλανδίας, ενόψει της συμμετοχής της στην τελική φάση του Ευρωπαϊκού Πρωταθλήματος του 2016, η οποία και ήταν η πρώτη στην ιστορία της.

## Προσωπική ζωή
Ο Χάνες εργαζόταν ως σκηνοθέτης, παράλληλα με την καριέρα του ως ποδοσφαιριστής. Σκηνοθέτησε, μεταξύ άλλων, το βίντεο της Ισλανδίας για την συμμετοχή της στον Διαγωνισμό Τραγουδιού της Eurovision του 2012. Η εργοδότρια εταιρεία του, SagaFilm, του υποσχέθηκε, προτού ο ίδιος αναχωρήσει για τη Νορβηγία ώστε να συνεχίσει επαγγελματική καριέρα ως ποδοσφαιριστής, πως θα έβρισκε εκ νέου την παλιά του θέση εργασίας με την επιστροφή του στην Ισλανδία, μετά το πέρας της εκτός συνόρων ποδοσφαιρικής του καριέρας.

## Παραπομπές


## Εξωτερικοί σύνδεσμοι

* Προφίλ στην ιστοσελίδα της KSÍ

Χανες Χαλντορσον
Χανες Χαλντορσον
Χανες Χαλντορσον
Χανες Χαλντορσον
Κατηγορία:Ποδοσφαιριστές ΣΚ Μπραν
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Στγιάρναν
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές ΦΚ Μπούντε/Γκλιμτ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Ράντερς ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Σκηνοθέτες
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στη Νορβηγία
Οι Έμποροι των Εθνών

***Οι έμποροι των εθνών*** είναι μυθιστόρημα του Αλέξανδρου Παπαδιαμάντη. Όπως όλα τα βιβλία του συγγραφέα είναι γραμμένο στη γνωστή ιδιάζουσα καθαρεύουσα του Παπαδιαμάντη όπου σε αντίθεση με τα διηγήματα του, εδώ και οι διάλογοι είναι σε καθαρεύουσα και όχι σε καθομιλουμένη. Δημοσιεύθηκε για πρώτη φορά στο δισεβδομαδιαίο περιοδικό *[[Μη Χάνεσαι]]* του Βλάση Γαβριηλίδη, σε συνέχειες, από τις 8 Νοεμβρίου του 1882 μέχρι τις 8 Φλεβάρη του 1883. Σε βιβλίο εκδόθηκε πρώτη φορά το 1922, από τις εκδόσεις Τύπος του Δ. Π. Ταγκόπουλου.

## Πλοκή
Το έργο διαδραματίζεται στο διάστημα 1199 με 1207, παραμονές της Δ΄ Σταυροφορίας, όταν Ενετοί και Γενοβέζοι πειρατές εξορμούν για να κυριαρχήσουν στις Κυκλάδες. Στο βιβλίο, παράλληλα με το ερωτικό πάθος, περιγράφεται και το κλίμα της εποχής όπου «οι έμποροι των εθνών» με βασικό κίνητρο τη δίψα για χρήμα, καταφεύγουν σε ωμότητες και αυθαιρεσίες.

Ο Ιωάννης Μούχρας, ένας ευπατρίδης της Νάξου αλλά και πειρατής ο ίδιος, σώζει τον Ενετό Μάρκο Σανούτο από τους Γενοβέζους πειρατές, και τον φιλοξενεί στο σπίτι του. Ο Ιωάννης έχει για σύζυγο την Αυγούστα, που ζει μια ζωή πολυτελή αλλά μονότονη, περιμένοντας τον άντρα της να γυρίσει από τις επιδρομές του. Ο Σανούτος, που είναι ένας φιλήδονος και μηδενιστής γόης, την αποπλανεί, και κάποια στιγμή απάγει την Αυγούστα στη Βενετία. Ένα πάθος ξεκινάει ανάμεσα στον Σανούτο και την Αυγούστα, η οποία όμως στη συνέχεια μη αντέχοντας τη φιληδονία του, δραπετεύει για να κλειστεί σε μοναστήρι, στην Πάτμο.

Ο Μούχρας προσπαθεί να βρει και να εκδικηθεί τον Σανούτο, αλλά δεν τα καταφέρνει.

Στο τέλος η Αυγούστα πηγαίνει στη ναυαρχίδα του Σανούτου, αλλά δεν τον βρίσκει εκεί. Ο Μαύρος, ένας βοηθός του, με μια αναπάντεχη και αυθαίρετη εντολή του Σανούτου, πυρπολεί τα πλοία του καίγοντας ταυτόχρονα και την Αυγούστα.

## Μεταφορές
Το βιβλίο μεταφέρθηκε το 1973 στη μικρή οθόνη με βασικούς πρωταγωνιστές τον Νίκο Τζόγια (στο ρόλο του Ιωάννη Μούχρα), την Κατερίνα Αποστόλου (στο ρόλο της Αυγούστας) και τον Ανδρέα Μπάρκουλη (στο ρόλο του Μάρκου Σανούτου, στα αρχικά επεισόδια).

Στους τίτλους ακουγόταν το τραγούδι «Ήτανε μια φορά μάτια μου» σε στίχους του Κώστα Φέρρη και μουσική του Σταύρου Ξαρχάκου, με τη φωνή του Νίκου Ξυλούρη. Το τραγούδι παρέμεινε στους αρχικούς τίτλους, μέχρι που συνελήφθη ο Ξυλούρης και η λογοκρισία απαγόρευσε να ακούγεται η φωνή του.

Θεωρείται το πρώτο ελληνικό σίριαλ που διασκεύασε λογοτεχνικό έργο.

## Παραπομπές


Κατηγορία:Μυθιστορήματα του Αλέξανδρου Παπαδιαμάντη
Ε
Κατηγορία:Μυθιστορήματα που έγιναν τηλεοπτικές σειρές
Έντουαρντ Τσάπμαν

Ο **Έντουαρντ** ή **«Έντι» Τσάπμαν** (αγγλ. *Edward Arnold*, 1914 - 1997) ήταν άγγλος μικροαπατεώνας που έδρασε και ως διπλός κατάσκοπος στην υπηρεσία των Ναζί και των Βρετανών κατά τη διάρκεια του δευτέρου παγκοσμίου πολέμου. Άλλα κωδικά του ονόματα ήταν «Ζιγκζάγκ», «Φριτς» και «Φρίτσχεν».   

## Ζωή

### Πριν από τον πόλεμο
Στη δεκαετία του 1930 υπηρέτησε στο σώμα των Coldstream guards του Βρετανικού στρατού, λιποτάκτησε όμως και βιοπορούσε με διάφορες δουλειές του ποδαριού και μικροδιαρήξεις που έκανε στα δυτικά προάστια του Λονδίνου. Συνελήφθη επανειλημένα και φυλακίστηκε. Ως πολίτης έκανε τον προικοθήρα σε κυρίες της αριστροκρατίας του Λονδίνου, τις οποίες εν συνεχεία εξεβίαζε με φωτογραφίες που έβγαζε κρυφά ο συνεργός του φωτογράφος στις τρυφερές τους στιγμές. Κάποτε, όντας σε φυλακή στη Σκωτία βγήκε με εγγύηση και δραπέτευσε καταφεύγοντας στο νησί της Μάγχης Τζέρσεϊ. Εκεί εργάζονταν με την αρραβωνιαστικιά του σε κάποιο ξενοδοχείο, μέχρι που εντοπίστηκε από την αστυνομία. Εν φυγή έκανε και μια διάρρηξη, πιάστηκε όμως και ξανά φυλακίστηκε για δύο χρόνια, ενώ καταδικάστηκε σε 14 χρόνια φυλάκιση.

### Κατά τη διάρκεια του πολέμου
Όταν η γερμανική Βέρμαχτ εισέβαλε στα Νησιά της Μάγχης, ο Τσάπμαν ήταν ακόμα στη φυλακή. Από εκεί μεταφέρθηκε σε φυλακή στο Παρίσι, οπου οι γερμανοί τον μύησαν στην κατασκοπία. Πρώτη του αποστολή ήταν να σαμποτάρει ένα εργοστάσιο κατασκευής αεροσκαφών. Ο Τσάπμαν φθάνονας στην Αγγλία παρουσιάστηκε στη Βρετανική μυστική υπηρεσία, και έγινε διπλός πράκτορας.

Στη γερμανική Βέρμαχτ ανέβηκε ως το βαθμό του υπολοχαγού και τιμήθηκε με τον Σιδηρούν σταυρό.

## Δείτε επίσης
* Στη δράση του Τσάπμαν βασίζεται η ταινία με τίτλο Έντι Τσάπμαν, ο τριπλός κατάσκοπος - (Triple Cross, 1966) του 1966 με πρωταγωνιστές τον Κρίστοφερ Πλάμερ μαζί με τη Ρόμι Σνάιντερ, τονΓιουλ Μπρίνερ και τον Gert Fröbe στους άλλους κυρίως ρόλους.

## Παραπομπές


Κατηγορία:Βρετανοί στρατιωτικοί
Ταγκρέδος του Ωτβίλ

Ο **Ταγκρέδος του Ωτβίλ** (980 - 1041) ήταν γενάρχης του Οίκου των Ωτβίλ και ελάχιστα στοιχεία υπάρχουν για τον ίδιο, έμεινε γνωστός στην ιστορία μόνο χάρη στα κατορθώματα της οικογένειας και των απογόνων του. Ο ίδιος ο Ταγκρέδος ήταν ευγενής μεσαίας τάξης που ζούσε πολύ κοντά στο Κουτάνς στην χερσόνησο Κοταντέν της Νορμανδίας, υπάρχουν πολλοί θρύλοι γύρω από το πρόσωπο του αλλά δεν υποστηρίζονται με τις σύγχρονες πηγές. 

Η Οικογένεια Ωτβίλ σύμφωνα με την παράδοση καταγόταν από τον *"Χιάλτ"* έναν Νορμανδό ευγενή που έζησε γύρω στο 920 και ίδρυσε την κωμόπολη *"Χιάλτους Βίλα"* στην χερσόνησο Κοταντέν της Νορμανδίας. Ο Ταγκρέδος ήταν απ΄ευθείας απόγονος του Χιάλτ και ζούσε στο Νορμανδικό χωριό Ωτβίλ από το οποίο η οικογένεια του πήρε το όνομα της. Το Ωτβίλ του Ταγκρέδου σύμφωνα με τους ιστορικούς ταυτίζεται με το σημερινό χωριό Ωτβίλ-λα-Γκισάρ το οποίο σύμφωνα με την Απογραφή του 2015 έχει πληθυσμό 469 κατοίκους.

## Οικογένεια

Με την πρώτη σύζυγο του Μουριέλα απέκτησε:
* Σερλόν Α΄, κύριος του Ωτβίλ παρέμεινε στη Νορμανδία και τον διαδέχθηκε ο υιός του:
** Σερλόν Β΄ ντε Ωτβίλ
* Βεατρίκη, παντρεύτηκε τον Αρμάνδο του Ε και είχε δύο γιους:
** Ροβέρτος κόμης του Μοντεσκαλιόζο,
** Γοδεφρείδος κόμης του Κονβερσάνο & κύριος του Μπρίντιζι.
* Γοδεφρείδος, κύριος του Ωτβίλ, κόμης του Λοριτέλο (στο Αμπρούτσο της Ν. Ιταλίας). Τον διαδέχθηκε ο υιός του Ροβέρτος Α' κόμης του Λοριτέλο
* Γουλιέλμος Α΄ ο *Σιδηρόχειρ*, κόμης της Απουλίας & Καλαβρίας
* Ντρόγκο, διαδέχθηκε τον Γουλιέλμο Α΄ ως κόμης της Απουλίας & Καλαβρίας. Απεβίωσε άτεκνος
* Ονφρουά/Χάμφρεϋ, διαδέχθηκε τον αδελφό του Ντρόγκο ως κόμης της Απουλίας & Καλαβρίας.

Σύμφωνα με τον χρονικογράφο του Αμάτους του Μοντεκασίνο, όταν απεβίωσε η Μουριέλα, ο Ταγκρέδος δεν ήθελε να παραμείνει μόνος και ξανανυμφεύτηκε τη Φρεσέντα (ή Φρεδεσέντα). Με αυτήν είχε τέκνα:
* Ροβέρτος, κόμης (έπειτα δούκας) της Απουλίας & Καλαβρίας και μετά δούκας της Σικελίας. Τέκνα: 
** Βοημούνδος Α΄ και 
** Ρογήρος Α΄ της Απουλίας δούκας της Απουλίας & Καλαβρίας, 
** Έμμα. μητέρα του Ταγκρέδου πρίγκιπα της Γαλιλαίας.
* Μωζέρ, κόμης του Καπιτανάτου (δηλ. της Φότζια)
* Γουλιέλμος, κόμης του Πριγκιπάτου. Τον διαδέχθηκε ο υιός του 
** Ριχάρδος του Σαλέρνο, έμεινε στη Νορμανδία.
* Ώμπρεϋ/Άλφρεντ, έμεινε στη Νορμανδία
* Ουμβέρτος, έμεινε στη Νορμανδία
* Ταγκρέδος, έμεινε στη Νορμανδία
* Ρογήρος Α΄ της Σικελίας
* Φρεσέντα, παντρεύτηκε τον Νορμανδό Ριχάρδο Α΄ Ντρένγκοτ πρίγκιπα της Κάπουα.

## Παραπομπές


## Πηγές
*Hill, James S. The place-names of Somerset. St. Stephen's printing works, 1914, Princeton University
*"Medieval Lands Project: Genealogy of the Counts of Apulia". Foundation for Medieval Genealogy
*Stanley Ferber, Islam and the Medieval West, vol. 2 (1979)

## Εξωτερικοί σύνδεσμοι
*Στατιστικά

Κατηγορία:Οίκος των Ωτβίλ
Νίκη Κεραμέως

Η **Νίκη Κεραμέως** (Θεσσαλονίκη, 18 Ιουλίου 1980) είναι Ελληνίδα δικηγόρος και πολιτικό στέλεχος της Νέας Δημοκρατίας, η οποία είναι υπουργός Εργασίας και Κοινωνικής Ασφάλισης στην κυβέρνηση του Κυριάκου Μητσοτάκη από τον Ιούνιο του 2024. Κατά το παρελθόν, διετέλεσε υπουργός Παιδείας και Θρησκευμάτων (2019-23) και υπουργός Εσωτερικών (2023-24).

## Βιογραφία
Γεννήθηκε στη Θεσσαλονίκη. Είναι κόρη του νομικού και καθηγητή πολιτικής δικονομίας Κωνσταντίνου Κεραμέως. Έχει σπουδάσει νομική στη Σορβόνη και στο Χάρβαρντ και εργάζεται ως δικηγόρος. Είναι μέλος του Δικηγορικού Συλλόγου της Νέας Υόρκης και του Δικηγορικού Συλλόγου Αθηνών. Παράλληλα έχει εργαστεί σε δική της δικηγορική εταιρεία και πριν το 2007 στην Νέα Υόρκη, πάλι σαν δικηγόρος. Είναι παντρεμένη και έχει δύο παιδιά. Είναι επίσης ιδρύτρια και διευθύντρια, μέχρι το 2019, του κοινωνικού σωματείου Δεσμός, το οποίο στοχεύει στην χρήση του πλεονάσματος εταιρειών και ιδιωτών για την στήριξη των απόρων. Έχει υποστηριχτεί από την οικογένεια της ότι κατάγεται από την βυζαντινή οικογένεια των Κεραμέων.

Εξελέγη βουλευτής Επικρατείας με τη Νέα Δημοκρατία στις εκλογές του Ιανουαρίου του 2015 και του Σεπτεμβρίου του 2015. Ήταν μέλος στην ειδική μόνιμη επιτροπή σωφρονιστικού συστήματος και λοιπών δομών εγκλεισμού κρατουμένων και στην Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης της Βουλής.

Από τον Ιανουάριο του 2016 έως τον Ιούλιο του 2019 ήταν κοινοβουλευτική εκπρόσωπος της Νέας Δημοκρατίας, ενώ από τον Νοέμβριο του 2016 ήταν τομεάρχης Παιδείας της ΝΔ.

## Υπουργός Παιδείας

Το πρώτο έργο της Κεραμέως μετά την ανάληψη των καθηκόντων της ήταν η κατάργηση του πανεπιστημιακού ασύλου, η οποία τροφοδότησε μια σειρά συζητήσεων και διαξιφισμών με την Αντιπολίτευση και όχι μόνο, ενώ βίαια επεισόδια έλαβαν χώρα ανάμεσα σε φοιτητές και αστυνομικούς.

Μια σειρά αλλαγών στην εκπαίδευση δρομολογήθηκαν από το 2019 επί της υπουργείας της, όπως η εισαγωγή στο Νηπιαγωγείο από την ηλικία των 4 ετών (αντί των 5 που ίσχυε μέχρι σήμερα) και η έναρξη εκμάθησης της αγγλικής γλώσσας, οι διορισμοί 25.000 νέων μόνιμων εκπαιδευτικών και η εισαγωγή 166 νέων προγραμμάτων σπουδών. Εκτός από αυτά, διπλασιάστηκε ο αριθμός των Πρότυπων και Πειραματικών σχολείων, δημιουργήθηκαν Πρότυπα Επαγγελματικά Λύκεια, θεσμοθετήθηκε η ελληνική PISA. Παράλληλα καταργήθηκαν 37 πανπεπιστημιακά τμήματα, και όλα τα γνωστικά αντικείμενα των Κοινωνικών Επιστημών και της Καλλιτεχνικής Παιδείας από τη δευτεροβάθμια εκπαίδευση.

## Παραπομπές


## Εξωτερικοί σύνδεσμοι
* 
* Ιστοσελίδα στη Βουλή
* Επαγγελματική ιστοσελίδα

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές επικρατείας
Κατηγορία:Βουλευτές Β1΄ Βόρειου Τομέα Αθηνών
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Εργασίας και Κοινωνικής Ασφάλισης
Χόρτζιους Χέλντορπ

Ο **Χόρτζιους Χέλντορπ** (φλαμανδικά: **Gortzius Geldorp**, 1553 - 1618) ήταν Φλαμανδός ζωγράφος της Αναγέννησης, ο οποίος δραστηριοποιήθηκε κυρίως στη Γερμανία, όπου διακρίθηκε ως προσωπογράφος.

## Βιογραφία

Ο Χέλντορπ γεννήθηκε στο Λέουβεν. Ο πρώιμος βιογράφος Κάρελ φαν Μάντερ αναφέρει ότι διδάχτηκε ζωγραφική από τον Φρανς Φράνκεν τον πρεσβύτερο και αργότερα από τον Φρανς Πάουρμπους τον πρεσβύτερο. Ο Πάουρμπους ήταν επιφανής ζωγράφος στη Φλάνδρα, αν και οι δύο δάσκαλοί του ήταν μαθητές του Φρανς Φλόρις, της ηγετικής μορφής στη ζωγραφική της Αναγεννησιακής Αμβέρσας.

Ο Χέλντορπ έγινε ζωγράφος στην Αυλή του Δούκα της Τέρρα Νόβα, Κάρλο ντ΄' Αραγκόνα Ταλιαβία, τον οποίο συνόδευε στα ταξίδια του. Ταξίδεψε στην Κολωνία με τον Δούκα, ο οποίος συμμετείχε στις διαπραγματεύσεις ειρήνευσης με την Ολλανδική Δημοκρατία. Ο Χέλντορπ παρέμεινε στην πόλη αλλά διατήρησε τη θέση του ακολούθου του Δούκα στα ταξίδια του. Το 1610 ο Χέλντορπ κατέλαβε τη θέση του Μπάρτελ Μπρούιν του νεότερου στο δημοτικό συμβούλιο της Κολωνίας. Ο Χέλντορπ ήταν επιτυχημένος προσωπογράφος και εργαζόταν για την αριστοκρατία και άλλους, διακεκριμένους πάτρονες.

Απεβίωσε στην Κολωνία σε ηλικία περίπου 65 ετών. Ο ζωγράφος Γκέοργκ Χέλντορπ, ο οποίος δραστηριοποιήθηκε κυρίως στην Αγγλία, ήταν γιος του. Ο ζωγράφος Μέλχιορ Χέλντορπ , ο οποίος εργάστηκε επίσης στην Κολωνία, πιθανότατα ήταν γιος ή ανεψιός του.

## Έργο

Ο Χέλντορπ ήταν κατά κύριο λόγο ζωγράφος πορτρέτων, ατομικών ή ομαδικών. Ο φαν Μάντερ αναφέρει επίσης ορισμένους πίνακές του με ιστορικό περιεχόμενο, όπως μια *Άρτεμι*, μια *Σωσάννα*, έναν *Ευαγγελιστή*, την *Ιστορία της Εσθήρ και του Ασουήρου* και δύο πίνακες - προτομές του Χριστού και της Παρθένου Μαρίας. Υπάρχουν περίπου 70 γνωστά έργα του, τα οποία είναι ως επι το πλείστον ζωγραφισμένα σε πάνελ. Μια σειρά από εννέα οικογενειακά πορτρέτα αποτελούν μέρος της συλλογής του Ρέικσμουζεουμ του Άμστερνταμ.

Η παλέτα του ήταν δυναμική και λαμπερή, με τις αποχρώσεις του καφέ να κυριαρχούν. Τα τελευταία του έργα χαρακτηρίζονται από απαλές μεταπτώσεις και γαλαζωπό τόνο στους καρπούς και τον λαιμό των απεικονιζόμενων.

Κάποιοι από τους πίνακές του έγιναν χαρακτικά από τον Κρισπάιν φαν ντε Πάσσε (Crispijn van de Passe).

## Παραπομπές


## Δείτε επίσης
Κατάλογος Φλαμανδών ζωγράφων

Κατηγορία:Φλαμανδοί ζωγράφοι
Ταγκρέδος του Μπάρι

Ο **Ταγκρέδος** (1119 - 1138) ήταν Πρίγκιπας του Τάραντα (1132 - 1138) από τον Οίκο των Ωτβίλ. Ήταν δευτερότοκος υιός του Ρογήρου Β' βασιλιά της Σικελίας και της πρώτης συζύγου του Ελβίρας Χιμένες, κόρης του Αλφόνσου ΣΤ΄ του Λεόν και Καστίλης.
## Βιογραφία
Ο πατέρας του τον έκανε πρίγκιπα του Τάραντα το 1132. Το ίδιο έτος εξεγέρθηκε ο Γριμοάλδος πρίγκιπας του Μπάρι και ο Ρογήρος Β' απέδωσε τον τίτλο τού πρίγκιπα του Μπάρι στον Ταγκρέδο, που ήταν 13ετής. Μαζί με τον πρωτότοκο Ρογήρο Γ' δούκα της Απουλίας και τον τριτότοκο Αλφόνσο πρίγκιπα της Κάπουα ήταν οι κύριοι του ηπειρωτικού τμήματος του κράτους στη Ν. Ιταλία, ενώ ο πατέρας τους διαβιούσε κυρίως στη Σικελία. Απεβίωσε το 1138 μόλις 19ετής και ο τεταρτότοκος Γουλιέλμος Α' κληρονόμησε τον τίτλο του. 

## Πηγές
*Norwich, John Julius. The Kingdom in the Sun 1130-1194. Longman: London, 1970.

Κατηγορία:Οίκος των Ωτβίλ
Κατηγορία:Πρίγκιπες του Τάραντα
Σίμων του Τάραντα

Ο **Σίμων του Τάραντος** μέλος του Οίκου των Ωτβίλ ήταν Πρίγκιπας του Τάραντα (1144 - 1157). Ο Σίμων ήταν νόθος υιός του Ρογήρου Β΄ της Σικελίας με μια εκτός γάμου σχέση του με την κόρη του Ούγου Α΄ κόμη του Μολίζε.

## Βιογραφία

Το 1138 απεβίωσε ο δευτερότοκος Τανκρέδος πρίγκιπας του Τάραντος και ο πατέρας του απέδωσε τον τίτλο στον τεταρτότοκο Γουλιέλμο Α'. Το 1144 απεβίωσε ο τριτότοκος Ρογήρος Β' πρίγκιπας της Κάπουα και ο πατέρας του απέδωσε τον τίτλο στον Γουλιέλμο Α' και ταυτόχρονα απέδωσε τον τίτλο του πρίγκιπα του Τάραντος στον Σίμωνα. Το 1154 απεβίωσε ο ίδιος ο Ρογήρος Β' και ο μόνος επιζών υιός του ήταν ο Γουλιέλμος Α΄ που τον διαδέχθηκε ως βασιλιάς της Σικελίας. Τρία έτη μετά απέσπασε το πριγκιπάτο του Τάραντος από τον Σίμωνα, με τον ισχυρισμό ότι ήταν ένα πολύ σημαντικό φέουδο για να ανήκει σε έναν νόθο και το απέδωσε στον δικό του  τρίτο υιό Γουλιέλμο Β'. Ο Σίμων κρατούσε κακία γι' αυτό και όταν ο Ματθαίος Μπονέλιους εξεγέρθηκε στο Παλέρμο, έδωσε την αρχηγία της στάσης στον Σίμωνα.

Μαζί με τον ανιψιό του Τανκρέδο, νόθο υιό του πρωτότοκου Ρογήρου Γ' εισέβαλε στο ανάκτορο το 1161. Κράτησαν την οικογένεια του Γουλιέλμου Α' και σφαγίασαν τους μουσουλμάνους. Οι δύο νόθοι υποστήριζαν την άνοδο στο θρόνο του Ρογήρου Δ', πρώτου υιού του βασιλιά, αλλά ο λαός ζήτησε να στεφθεί ο Σίμων. Η εξέγερση όμως αποδυναμώθηκε και οι δύο εξεγερθέντες αναγκάσθηκαν να ελευθερώσουν τον Γουλιέλμο Α' και να καταφύγουν στα κάστρα τους. Ο βασιλιάς έδωσε συγχώρεση με τον όρο του να εξορισθούν, έτσι ο Σίμων έφυγε από τη Σικελία. Όταν το 1166 απεβίωσε ο Γουλιέλμος Α', ο Σίμων φοβήθηκε να αναλάβει τη βασιλεία. Ο Ερρίκος κόμης του Μοντεσκαλιόζο, αδελφός της Μαργαρίτας Χιμένες, της συζύγου του Γουλιέλμου Α', κατέλαβε τα εδάφη του Σίμωνα.

## Πηγές
*Norwich, John Julius. The Kingdom in the Sun 1130–1194. Longmans: London, 1970.

Κατηγορία:Οίκος των Ωτβίλ
Κατηγορία:Πρίγκιπες του Τάραντα
Ροβέρτος Γ΄ της Κάπουα

Ο **Ροβέρτος Γ' ** (1150 - 1160) ήταν πρίγκιπας της Κάπουα (1154-1160) από τον Οίκο του Ωτβίλ. Ήταν δευτερότοκος υιός του Γουλιέλμου Α' βασιλιά της Σικελίας και της συζύγου του Μαργαρίτας των Χιμένεθ, κόρης του Γκαρθία Ραμίρεθ βασιλιά της Ναβάρρας. 

## Βιογραφία
Ο Ροβέρτος Β' πρίγκιπας της Κάπουα είχε εξεγερθεί εναντίον τού Ρογήρου Β' βασιλιά της Σικελίας το 1135. Τότε ο Ρογήρος Β' απέδωσε τον τίτλο στον τριτότοκο υιό του Αλφόνσο. Όταν το 1144 απεβίωσε ο Αλφόνσος, ο Ρογήρος απέδωσε τον τίτλο στον τεταρτότοκο υιό του Γουλιέλμο Α'. Το 1154 απεβίωσε ο Ρογήρος Β' και τον διαδέχθηκε ο Γουλιέλμος Α', που παραχώρησε τον τίτλο prince Capuanorum στον δεύτερο υιό του Ροβέρτο Γ', που ήταν 4ετής. Ο στασιαστής Ροβέρτος Β' επέστρεψε για να ανακαταλάβει το πριγκιπάτο του και κατάφερε να ελέγξει κάποια περιοχή του, αλλά τελικά η προσπάθειά του ήταν ανεπιτυχής. Ο νεαρός πρίγκιπας των Ωτβίλ αναφέρεται σε έγγραφα του 1158 και του 1159. Το 1160 φαίνεται ότι είχε αποβιώσει, διότι ο πατέρας του Γουλιέλμος Α' αναλαμβάνει το πριγκιπάτο. Το 1166 ανήκει ήδη στον τέταρτο υιό του Ερρίκο.

## Παραπομπές


Κατηγορία:Οίκος των Ωτβίλ
Κατηγορία:Πρίγκιπες της Καπούης
Άγγελος Καλογερόπουλος

Ο **Άγγελος Καλογερόπουλος** (1959) είναι Έλληνας ποιητής και φιλόλογος με καταγωγή από την Κυπαρισσία. Είναι απόφοιτος της φιλοσοφικής σχολής του πανεπιστημίου Αθηνών και διαθέτει διδακτορικό στη μουσικολογία, ενώ υπήρξε μέλος των εκδοτικών ομάδων για τις λογοτεχνικές περιοδικές εκδόσεις *Ερουρέμ* και *Ίνδικτος*.

## Εργογραφία
Έχει εκδώσει τις παρακάτω ποιητικές συλλογές και μελέτες: 
* *Ερωδία* (1986),  
* *Λύσις της συνεχείας του δέρματος* (1990),  
* *Ο θρους του δέρατος (1993)* 
* *Σύρραμμα* (1997),  
* *Αργά μαθήματα* (2002),  
* *Το φωτεινό παράθυρο* (2004),  
* *Έτσι είναι* (2010) 
* *Αφηγήσεις ενός επόμενου κόσμου* (2013) 
* Ανακομιδή (2016)

## Παραπομπές


## Εξωτερικοί σύνδεσμοι
* 3 ποιήματα - poien.gr
* Η ποίηση στην Εκπαίδευση - YouTube

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μουσικολόγοι
Μπαΐα (πολιτεία)

Η **Μπαΐα** (πορτογαλικά: *Bahia*) είναι μία από τις δεκαέξι πολιτείες της Βραζιλίας, βρίσκεται στα ανατολικά της χώρας στην όχθη του Ατλαντικού Ωκεανού. Έχει πληθυσμό 14.016.906 κατοίκους και έκταση 564.830,9 τ.χλμ. Η Μπαΐα είναι τέταρτη σε πληθυσμό (μετά τις πολιτείες Σάο Πάολο, Μίνας Ζεράις και Ρίο ντε Ζανέιρο) και πέμπτη σε έκταση. Διοικητικό κέντρο της πολιτείας είναι το Σαλβαδόρ. Στα πορτογαλικά η ονομασία της πολιτείας σημαίνει «*όρμος*».

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Περναμπούκο

Το **Περναμπούκο** (πορτογαλικά: *Pernambuco*) είναι πολιτεία της Βραζιλίας. Γεωγραφικά βρίσκεται στα ανατολικά της χώρας και συνορεύει βόρεια με τις πολιτείες Σεαρά και Παραΐμπα, δυτικά με το Πιαουί, νότια με την Αλαγκόα και την Μπαΐα. Η πολιτεία βρέχεται από τον Ατλαντικό. Διοικητικό κέντρο της πολιτείας είναι το Ρεσίφε.

Το Περναμπούκο διοικητικά διαιρείται σε πέντε μεσοπεριοχές και 19 μικροπεριοχές και έχει 185 δήμους. Η πολιτεία έχει πληθυσμό 8.796.448 κατοίκους και έκταση 98.146,3 τετ.χλμ. 
Το αρχιπέλαγος Φερνάντο ντε Νορόνια, που βρίσκεται μακριά από τον βασικό κορμό της Βραζιλίας, αποτελεί μέρος της πολιτείας.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Ρογήρος Δ΄ της Απουλίας

Ο **Ρογήρος Δ΄ της Απουλίας** (1152 - 1161) μέλος του Οίκου των Ωτβίλ ήταν ο τελευταίος Δούκας της Απουλίας και της Καλαβρίας (1154 - 1161). Ο Ρογήρος Δ΄ ήταν ο πρωτότοκος υιός του Γουλιέλμου Α΄ της Σικελίας και της Μαργαρίτας των Χιμένεθ, κόρης του Γκαρθία Ραμίρεθ της Ναβάρρας.

## Βιογραφία

Ο Ρογήρος Δ΄ έγινε δούκας της Απουλίας μάλλον όταν ο πατέρας του που ήταν ο προηγούμενος δούκας έγινε βασιλιάς της Σικελίας (1154). Ο καγκελάριος του πατέρα του Μάιος του Μπάρι δεν ήθελε τους ευγενείς στη διοίκηση, έτσι εκείνοι σχεδίαζαν την εκτόπισή του. Σκέφθηκαν να εκτοπίσουν και τον ίδιο τον βασιλιά, τοποθετώντας στη θέση του τον νεαρό Ρογήρο Δ', που δεν θα εναντιωνόταν σε αυτούς. Πράγματι το 1161 με αρχηγό τον αδελφό τού Γουλιέλμου Α', τον νόθο Σίμωνα, δολοφόνησαν τον Μάιο και ανακοίνωσαν ότι θα αναλάβει τη βασιλεία ο Ρογήρος Δ', αλλά το πλήθος έδειξε προτίμηση στον Σίμωνα και εισέβαλε στο ανάκτορο. 

Στη μάχη που ακολούθησε ένα απρόβλεπτο βέλος τραυμάτισε στο μάτι τον Ρογήρο Δ' θανάσιμα. Ο εχθρικά διακείμενος στον Γουλιέλμο Α' ιστορικός Φαλκάντους ισχυρίζεται ότι ο νέος απεβίωσε από τα λακτίσματα του εξαγριωμένου πατέρα του προς αυτόν, που τον πρόδωσε. Ετάφη αρχικά στον Καθεδρικό του Παλέρμο, αλλά αργότερα μεταφέρθηκε στο παρεκκλήσιο της Αγ. Μαρίας Μαγδαληνής στο Μονρεάλε.

## Πηγές
*Norwich, John Julius. The Kingdom in the Sun, 1130–1194. London: Longmans, 1970.

Κατηγορία:Οίκος των Ωτβίλ
Κατηγορία:Δούκες της Απουλίας
Σάο Πάολο (πολιτεία)

Το **Σάο Πάολο**  (πορτογαλικά: *São Paulo*, κυριολεκτικά: *Άγιος Παύλος*) είναι η μεγαλύτερη σε πληθυσμό και οικονομική ανάπτυξη πολιτεία της Βραζιλίας και βρίσκεται στα νοτιοανατολικά της χώρας. Διοικητικό της κέντρο είναι η πόλη Σάο Πάολο, η οποία αποτελεί τη μεγαλύτερη πόλη της Βραζιλίας και όλης της Νότιας Αμερικής.

Η πολιτεία συνορεύει βόρεια με την Μίνας Ζεράις, ανατολικά με το Ρίο ντε Ζανέιρο, νότια με την Παρανά και δυτικά με το Μάτο Γκρόσο ντο Σουλ. Η πολιτεία του Σάο Πάολο βρέχεται από τον Ατλαντικό, στα νοτιοανατολικά. Το μεγαλύτερο λιμάνι της είναι το Σάντος και το υψηλότερο βουνό της είναι το Ζαραγκουά (πορτογαλικά: *Pico do Jaraguá*).

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Ερρίκος της Κάπουα

Ο **Ερρίκος** ή Αρρίκο (1158 - 1172) ήταν πρίγκιπας της Κάπουα (1166-1172) από τον Οίκο των Ωτβίλ. Ήταν υιός του Γουλιέλμου Α' βασιλιά της Σικελίας και της Μαργαρίτας των Χιμένεθ, κόρης του Γκαρθία βασιλιά της Ναβάρρας.

## Βιογραφία
Ο Γουλιέλμος Α' είχε τέσσερεις υιούς: ο πρώτος Ρογήρος Δ' έγινε δούκας της Απουλίας και ο δεύτερος Ροβέρτος Γ' έγινε πρίγκιπας της Κάπουα. Μέσα στο διάστημα 1260-1261 απεβίωσαν οι δύο πρώτοι αυτοί υιοί, οπότε ο τρίτος υιός Γουλιέλμος Β' έγινε δούκας της Απουλίας και ο τέταρτος υιός Ερρίκος θα γινόταν πρίγκιπας της Κάπουα, που επειδή ήταν ανήλικος, αναβλήθηκε η απονομή του τίτλου του.

Το 1166 απεβίωσε ο πατέρας τους: ο Γουλιέλμος Β' ανέλαβε βασιλιάς της Σικελίας και ο Ερρίκος τον τίτλο του. Το 1172 ο Ερρίκος συνόδευε τον αδελφό του στον Τάραντα, όταν ασθένησε. Μεταφέρθηκε εσπευσμένα στο Σαλέρνο και από εκεί στο Παλέρμο, όπου απεβίωσε έπειτα από ένα μήνα. Ετάφη στο παρεκκλήσιο της Αγ. Μαρίας Μαγδαληνής, αλλά αργότερα ο αδελφός του τον μετέφερε στον Καθεδρικό του Μονρεάλε.

## Πηγές
*Norwich, John Julius. The Kingdom in the Sun 1130-1194. Longman: London, 1970.

Κατηγορία:Οίκος των Ωτβίλ
Κατηγορία:Πρίγκιπες της Καπούης
Πανελλήνιο πρωτάθλημα στίβου ανδρών 2016

Το **102ο [[Πανελλήνιο πρωτάθλημα στίβου ανδρών]] 2016** διεξήχθη στις 18–19 Ιουνίου 2016 στο Παμπελοποννησιακό Στάδιο της Πάτρας, εκτός από τα πρωταθλήματα βάδην, 10χλμ, 20χλμ, 50χλμ, επτάθλου, δεκάθλου και μαραθωνίου που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δέκατη φορά στην ιστορία του.


File:Paraskevas Mpatzavalis.jpg|Παρασκευάς Μπατζάβαλης. Χρυσό μετάλλιο στον ακοντισμό.
File:09301 Κωνσταντίνος Μπανιώτης.JPG|Κώστας Μπανιώτης. Χρυσό μετάλλιο στο άλμα εις ύψος.


## Σχόλια

Συνολικά στα ανδρικά αγωνίσματα βαθμολογήθηκαν 93 σωματεία. 

## Αποτελέσματα

## Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής.
***Δέκαθλο**. Το δέκαθλο διεξήχθη στις 4-5 Ιουνίου 2016, στις Σέρρες, στο Πανελλήνιο Πρωτάθλημα Συνθέτων Αγωνισμάτων.
***10.000μ**. Οι πανελλήνιοι αγώνες 10.000μ διεξήχθησαν στις 21 Μαΐου 2016, στο Δημοτικό Στάδιο Μεγάρων.
***Ημιμαραθώνιος**. Το Πανελλήνιο Πρωτάθλημα ημιμαραθωνίου Ανδρών – Γυναικών διεξήχθη στις 20 Μαρτίου 2016 στο κέντρο της Αθήνας παράλληλα με λαϊκούς αγώνες 5χλμ, 3χλμ και 1.000μ ΑΜΕΑ και Special Olympics.
***Μαραθώνιος** Διεξήχθη στις 8 Νοεμβρίου 2015 (δηλ. στα πλαίσια της σεζόν 2015-2016), ταυτόχρονα με τον 33ο Αυθεντικό Μαραθώνιο Αθήνας. 
***20χλμ βάδην**. Το Πανελλήνιο Πρωτάθλημα βάδην 20χλμ Ανδρών – Γυναικών και Νέων διεξήχθη στις 27/3/2016. Παράλληλα έγιναν ημερίδες 10χλμ για αθλητές των κατηγοριών Εφήβων – Νεανίδων – Παίδων και 5χλμ Κορασίδων.
***50χλμ βάδην**. Το Πανελλήνιο Πρωτάθλημα Βάδην 50χλμ διεξήχθη στις 10/1/2016 στο Ολυμπιακό Κωπηλατοδρόμιο Σχοινιά, στο Μαραθώνα. Μετείχαν πέντε αθλητές, τερμάτισαν τέσσερις. Εγκατέλειψε ο Σταμέλος του Φιλίππου Βέροιας.

## Βαθμολογία Συλλόγων

## Παραπομπές


## Πηγές
*stivoz.gr: Αποτελέσματα Πανελλήνιου Πρωταθλήματος Στίβου 2016 
*ΣΕΓΑΣ:Αποτελέσματα Πανελλήνιου Πρωταθλήματος Στίβου 2016
*ΣΕΓΑΣ: Αποτελέσματα Πανελλήνιου Πρωταθλήματος 10.000μ 2016
*ΣΕΓΑΣ: Αποτελέσματα Πανελλήνιου Πρωταθλήματος 20χλμ 2016
*stivoz.gr: Αποτελέσματα Πανελλήνιου Πρωταθλήματος 50χλμ 2016 
*ΣΕΓΑΣ: Αποτελέσματα Πανελλήνιου Πρωταθλήματος Συνθέτων 2016
*stivoz.gr: Αποτλέσματα Ημιμαραθώνιου 2016
*Αποτελέσματα Μαραθωνίου 2015  

Ανδρων
Κατηγορία:Στίβος το 2016
Κατηγορία:Αθλητισμός στην Πάτρα
Νίκος Χουντής

Ο **Νίκος Χουντής** (Λαγκάδια Αρκαδίας, 17 Σεπτεμβρίου 1953) είναι Έλληνας πολιτικός. Έχει διατελέσει ευρωβουλευτής, αναπληρωτής υπουργός και βουλευτής.

## Βιογραφία
Γεννήθηκε το 1953 στα Λαγκάδια Αρκαδίας. Σπούδασε στο τμήμα Ηλεκτρολόγων Μηχανικών του ΕΜΠ και στο τμήμα Πολιτικών Επιστημών και Διεθνών Σπουδών του Παντείου Πανεπιστημίου.

### Πολιτική σταδιοδρομία
Ήταν ευρωβουλευτής με τον ΣΥΡΙΖΑ από το 2009 έως το 2014. Στις ευρωεκλογές του 2014 ήταν πάλι υποψήφιος και βγήκε δεύτερος επιλαχών λαμβάνοντας 133.307 σταυρούς.

Στις εκλογές του Ιανουαρίου του 2015 εξελέγη βουλευτής στη Β' Αθηνών με τον ΣΥΡΙΖΑ. Στην πρώτη κυβέρνηση Τσίπρα ήταν αναπληρωτής υπουργός Εξωτερικών για Θέματα Ευρωπαϊκών υποθέσεων. Διαφώνησε με το τρίτο μνημόνιο και παραιτήθηκε από το αξίωμα αυτό στις 13 Ιουλίου του 2015. Τη θέση του κατέλαβε η Σία Αναγνωστοπούλου. Την ίδια ημέρα παραιτήθηκε και από βουλευτής και έγινε ευρωβουλευτής, καθώς παραιτήθηκε ο Μανώλης Γλέζος. Την έδρα του στη Βουλή κατέλαβε ο Γιώργος Κυρίτσης.

Τον Αύγουστο του 2015 προσχώρησε στη Λαϊκή Ενότητα. Στις ευρωεκλογές του 2019 ήταν ξανά υποψήφιος ευρωβουλευτής. Από τον Ιούνιο του 2019 μέχρι τον Οκτώβριο του 2022 ήταν γενικός γραμματέας του κόμματος.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Έλληνες ηλεκτρολόγοι μηχανικοί
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Απόφοιτοι του Παντείου Πανεπιστημίου
Κατηγορία:Ευρωβουλευτές εκλεγμένοι με τον ΣΥΡΙΖΑ
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Αθηνών
Κατηγορία:Έλληνες αναπληρωτές υπουργοί Εξωτερικών
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Σίμων της Σικελίας

Ο **Σίμων** (1093 - 1105) ήταν κόμης της Σικελίας (1101-1105) από την Οίκο των Ωτβίλ. Ήταν πρωτότοκος υιός του Ρογήρου Α' κόμη της Σικελίας και της Αδελαΐδας των Αλεράμιτσι, κόρης του Μάνφρεντ ντελ Βάστο.

## Βιογραφία
Ήταν αδελφός του μεγαλεπήβολου Ρογήρου Β' που έκανε τη Σικελία βασίλειο. Ο χρονικογράφος Αλέξανδρος του Τελέζε αναφέρει: 
 
"Καθώς τα δύο παιδιά έπαιζαν ένα παιχνίδι, άρχισαν να διαπληκτίζονται και όταν ο καθένας έφερε και τους φίλους του, μάλωσαν μεταξύ τους και νίκησε ο Ρογήρος. Είπε τότε στον Σίμωνα: θα ήταν πολύ καλύτερο να έχω την τιμή να διοικήσω εγώ θριαμβευτικά μετά το θάνατο του πατέρα μας, παρά εσύ. Όταν το καταφέρω θα σε κάνω επίσκοπο, θα είσαι πιο καλός σε αυτό!"

Διαδέχθηκε τν πατέρα του 8ετής και απεβίωσε τέσσερα έτη έπειτα, το 1105. Τον διαδέχθηκε ο νεότερος αδελφός του Ρογήρος Β' που θα επεξέτεινε την κομητεία της Σικελίας σε όλη τη Ν. Ιταλία.

## Πηγές
*Alexander of Telese, The Deeds Done by King Roger of Sicily.

Κατηγορία:Οίκος των Ωτβίλ